at samantalay kung barilin si basilio? tinatakpan ni huli ang kaniyang tainga, lumilingap sa lahat ng sulok at humahanap ng isang tingig na sukat magtanggol sa kaniya, tiningnan ang kaniyang lelong; ngunit ang lelong ay pipi at nakatitig sa dulo ng kaniyang tandos na gamit sa pangangaso. nang gabing yaon ay bahagya nang nakatulog. mga bungang tulog at panaginip, kung minsan ay kahambalhambal, kung minsan ay madugo, ang nagdaraan sa kaniyang mata at sandasandaliy nagigising na pigta sa malamig na pawis. parang nakadidingig siya ng putukan, parang nakikita ang kaniyang ama, ang ama niyang nagsumakit ng lubha dahil sa kaniya, na nakikipaghamok sa mga kagubatan, hinuhuling wariy isang hayop sapagkat siyay nag alinlangang kaniyang iligtas. at ang larawan ng kaniyang amay nagbago at nakita ni basilio na naghihingalo at tinititigan siya ng mga tinging sumisisi.